open-index/open-wikipedia-markdown huggingface dataset:
ระวี มาศฉมาดล

นายแพทย์ **ระวี มาศฉมาดล** (เกิด
9 ธันวาคม พ.ศ. 2496) เป็นหัวหน้าพรรคพลังธรรมใหม่ อดีตสมาชิกสภาผู้แทนราษฎร แบบบัญชีรายชื่อ อดีตเลขาธิการพรรคพลังธรรม

## ประวัติและครอบครัว
ระวี เกิดเมื่อวันที่ 9 ธันวาคม พ.ศ. 2496 ที่ ตำบลสะอาดสมบูรณ์ อำเภอเมืองร้อยเอ็ด จังหวัดร้อยเอ็ด สำเร็จการศึกษาระดับชั้นมัธยมศึกษาจากโรงเรียนสวนกุหลาบวิทยาลัย และรับดับปริญญาตรีแพทยศาสตรบัณฑิต จากจุฬาลงกรณ์มหาวิทยาลัย

ในระหว่างศึกษาอยู่เขาได้มีส่วนร่วมในการชุมนุมทางการเมืองเมื่อปี พ.ศ. 2516 และ พ.ศ. 2519

มีบุตรชาย คือ นายแพทย์ ระวีวัฒน์ มาศฉมาดล

## การทำงาน
นายแพทย์ ระวี เข้ารับราชการเป็นแพทย์ประจำ โรงพยาบาลพระแสง และย้ายมาอยู่ที่โรงพยาบาลสมเด็จพระยุพราช อำเภอเวียงสระ จังหวัดสุราษฎร์ธานี กระทั่งลาออกจากราชการ เพื่อเปิดโรงพยาบาลเอกชนของตนเอง ชื่อว่า "โรงพยาบาลเวียงเวช" ที่อำเภอเวียงสระ

นายแพทย์ ระวี ได้เริ่มทำงานการเมืองโดยการสมัครเข้าเป็นสมาชิกพรรคพลังธรรม และได้รับเลือกเป็นประธานสาขาพรรคพลังธรรม จังหวัดสุราษฎร์ธานี และเป็นกรรมการบริหารพรรคพลังธรรม 3 สมัย เป็นประธานกรรมการประสานงานพรรคพลังธรรม ภาคใต้ และได้รับเลือกเป็นเลขาธิการพรรคพลังธรรม จนกระทั่งพรรคพลังธรรมยุติการดำเนินการ ในปี 2550

นายแพทย์ ระวี ได้เข้าร่วมการชุมนุมกับกลุ่มพันธมิตรประชาชนเพื่อประชาธิปไตย และเข้าร่วมงานกับพรรคการเมืองใหม่ ในตำแหน่งประธานสาขาพรรคการเมืองใหม่ จังหวัดสุราษฎร์ธานี ต่อมาในปี 2561 เขาได้ยื่นขอจัดตั้งพรรคการเมืองขึ้น ชื่อว่า "พรรคพลังธรรมใหม่" และรับตำแหน่งหัวหน้าพรรค

นายแพทย์ ระวี ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกตั้งเป็นสมัยแรก รวมทั้งมีบทบาทในการเข้าร่วมสนับสนุนพลเอก ประยุทธ์ จันทร์โอชา เป็นนายกรัฐมนตรี และเข้าร่วมรัฐบาล แม้ภายหลังจะเกิดกระแสการแยกตัวของกลุ่มร้อยเอก ธรรมนัส

ระวี เป็นผู้มีบทบาทในการร้องว่าถูกละเมิดสิทธิเสรีภาพจากการแก้ไขรัฐธรรมนูญเป็นบัตรเลือกตั้ง 2 ใบ และให้ศาลวินิจฉัยว่าการแก้ไขขัดและแย้งต่อรัฐธรรมนูญ 2560

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองร้อยเอ็ด
หมวดหมู่:แพทย์ชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:บุคคลที่เกี่ยวข้องกับเหตุการณ์ 14 ตุลา
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:พันธมิตรประชาชนเพื่อประชาธิปไตย
หมวดหมู่:พรรคพลังธรรม
หมวดหมู่:พรรคสังคมประชาธิปไตยไทย
หมวดหมู่:พรรคพลังธรรมใหม่
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นิสิตเก่าคณะแพทยศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:หัวหน้าพรรคการเมืองในประเทศไทย
แขวงลาดกระบัง

**ลาดกระบัง** เป็นแขวงหนึ่งในพื้นที่เขตลาดกระบัง กรุงเทพมหานคร เป็นที่ตั้งของสำนักงานเขตลาดกระบัง

## ที่ตั้งและอาณาเขต
แขวงลาดกระบังตั้งอยู่ทางทิศตะวันตกของเขตลาดกระบัง มีอาณาเขตติดต่อกับแขวงและตำบลอื่นเรียงตามเข็มนาฬิกาดังนี้
* **ทิศเหนือ** ติดต่อกับแขวงคลองสองต้นนุ่น แขวงคลองสามประเวศ และแขวงลำปลาทิว (เขตลาดกระบัง) มีทางรถไฟสายตะวันออกเป็นเส้นแบ่งเขต
* **ทิศตะวันออก** ติดต่อกับแขวงทับยาว (เขตลาดกระบัง) มีคลองลำปลาทิวและคลองหัวตะเข้เป็นเส้นแบ่งเขต
* **ทิศใต้** ติดต่อกับตำบลศีรษะจรเข้น้อย (อำเภอบางเสาธง) ตำบลหนองปรือ และตำบลราชาเทวะ (อำเภอบางพลี จังหวัดสมุทรปราการ) มีแนวแบ่งเขตการปกครองระหว่างกรุงเทพมหานครกับจังหวัดสมุทรปราการเป็นเส้นแบ่งเขต
* **ทิศตะวันตก** ติดต่อกับแขวงประเวศ (เขตประเวศ) มีคลองตาพุกเป็นเส้นแบ่งเขต

## อ้างอิง

ลาดกระบัง
แขวงคลองสองต้นนุ่น

**คลองสองต้นนุ่น** เป็นแขวงหนึ่งในพื้นที่เขตลาดกระบัง กรุงเทพมหานคร

## ที่ตั้งและอาณาเขต
แขวงคลองสองต้นนุ่นตั้งอยู่ทางทิศตะวันตกสุดของเขตลาดกระบัง มีอาณาเขตติดต่อกับแขวงอื่นเรียงตามเข็มนาฬิกาดังนี้
* **ทิศเหนือ** ติดต่อกับแขวงมีนบุรี (เขตมีนบุรี) มีคลองลำนายโสเป็นเส้นแบ่งเขต
* **ทิศตะวันออก** ติดต่อกับแขวงมีนบุรี (เขตมีนบุรี) และแขวงคลองสามประเวศ (เขตลาดกระบัง) มีคลองสองต้นนุ่นเป็นเส้นแบ่งเขต
* **ทิศใต้** ติดต่อกับแขวงลาดกระบัง (เขตลาดกระบัง) มีทางรถไฟสายตะวันออกเป็นเส้นแบ่งเขต
* **ทิศตะวันตก** ติดต่อกับแขวงประเวศ (เขตประเวศ) แขวงทับช้าง และแขวงราษฎร์พัฒนา (เขตสะพานสูง) มีคลองแม่จันทร์ คลองลำอ้อตัน (ลำบึงขวาง) และคลองลาดบัวขาวเป็นเส้นแบ่งเขต

## อ้างอิง

คลองสองต้นนุ่น
แขวงคลองสามประเวศ

**คลองสามประเวศ** เป็นแขวงหนึ่งในพื้นที่เขตลาดกระบัง กรุงเทพมหานคร

## ที่ตั้งและอาณาเขต
แขวงคลองสามประเวศตั้งอยู่ทางทิศตะวันตกของเขตลาดกระบัง มีอาณาเขตติดต่อกับแขวงอื่นเรียงตามเข็มนาฬิกาดังนี้
* **ทิศเหนือ** ติดต่อกับแขวงมีนบุรีและแขวงแสนแสบ (เขตมีนบุรี) มีลำรางคอวัง ถนนร่มเกล้า แนวแบ่งเขตการปกครองระหว่างเขตมีนบุรีกับเขตลาดกระบัง และลำรางศาลเจ้าพ่อต่วนเป็นเส้นแบ่งเขต
* **ทิศตะวันออก** ติดต่อกับแขวงลำปลาทิว (เขตลาดกระบัง) มีคลองสี่เป็นเส้นแบ่งเขต
* **ทิศใต้** ติดต่อกับแขวงลาดกระบัง (เขตลาดกระบัง) มีทางรถไฟสายตะวันออกเป็นเส้นแบ่งเขต
* **ทิศตะวันตก** ติดต่อกับแขวงคลองสองต้นนุ่น (เขตลาดกระบัง) มีคลองสองต้นนุ่นเป็นเส้นแบ่งเขต

## อ้างอิง

คลองสามประเวศ
แขวงลำปลาทิว

**ลำปลาทิว** เป็นแขวงหนึ่งในพื้นที่เขตลาดกระบัง กรุงเทพมหานคร

## ที่ตั้งและอาณาเขต
แขวงลำปลาทิวตั้งอยู่ทางตอนกลางของเขตลาดกระบัง มีอาณาเขตติดต่อกับแขวงอื่นเรียงตามเข็มนาฬิกาดังนี้
* **ทิศเหนือ** ติดต่อกับแขวงแสนแสบ (เขตมีนบุรี) และแขวงลำผักชี (เขตหนองจอก) มีลำรางศาลเจ้าพ่อต่วน ลำรางตาเสือ แนวคันนาผ่านถนนคุ้มเกล้า ลำรางตาทรัพย์ คลองบึงใหญ่ คลองลำกอไผ่ คลองลำมะขาม คลองลำปลาทิว (คลองขุดใหม่) และคลองลำพะองเป็นเส้นแบ่งเขต
* **ทิศตะวันออก** ติดต่อกับแขวงทับยาว (เขตลาดกระบัง) มีคลองบางคูเวียง คลองมะละกอเหนือ คลองมะละกอ คลองเจ๊ก และคลองลำปลาทิวเป็นเส้นแบ่งเขต
* **ทิศใต้** ติดต่อกับแขวงลาดกระบัง (เขตลาดกระบัง) มีทางรถไฟสายตะวันออกเป็นเส้นแบ่งเขต
* **ทิศตะวันตก** ติดต่อกับแขวงคลองสามประเวศ (เขตลาดกระบัง) มีคลองสี่เป็นเส้นแบ่งเขต

## อ้างอิง

ลำปลาทิว
แขวงทับยาว

**ทับยาว** เป็นแขวงหนึ่งในพื้นที่เขตลาดกระบัง กรุงเทพมหานคร

## ที่ตั้งและอาณาเขต
แขวงทับยาวตั้งอยู่ทางทิศตะวันออกของเขตลาดกระบัง มีอาณาเขตติดต่อกับแขวงและตำบลข้างเคียงเรียงตามเข็มนาฬิกา ดังนี้
* **ทิศเหนือ** ติดต่อกับแขวงลำผักชีและแขวงลำต้อยติ่ง (เขตหนองจอก) มีคลองลำพะองและคลองกระทุ่มล้มเป็นเส้นแบ่งเขต
* **ทิศตะวันออก** ติดต่อกับแขวงขุมทอง (เขตลาดกระบัง) มีคลองลำตาอู คลองลำหลุมบัว และคลองทับยาวเป็นเส้นแบ่งเขต
* **ทิศใต้** ติดต่อกับตำบลศีรษะจรเข้น้อย (อำเภอบางเสาธง จังหวัดสมุทรปราการ) มีแนวแบ่งเขตการปกครองระหว่างกรุงเทพมหานครกับจังหวัดสมุทรปราการเป็นเส้นแบ่งเขต
* **ทิศตะวันตก** ติดต่อกับแขวงลาดกระบังและแขวงลำปลาทิว (เขตลาดกระบัง) มีคลองหัวตะเข้ คลองลำปลาทิว คลองเจ๊ก คลองมะละกอ คลองมะละกอเหนือ และคลองบางคูเวียงเป็นเส้นแบ่งเขต

## อ้างอิง

ทับยาว
ศูนย์อำนวยการรักษาผลประโยชน์ของชาติทางทะเล

**ศูนย์อำนวยการรักษาผลประโยชน์ของชาติทางทะเล** ( ชื่อย่อ: ศรชล.) เป็นหน่วยงานรูปแบบเฉพาะในสังกัดสำนักนายกรัฐมนตรี แต่ขึ้นตรงต่อนายกรัฐมนตรี ก่อตั้งขึ้นเมื่อวันที่ 9 มีนาคม พ.ศ. 2562 ตาม **พระราชบัญญัติการรักษาผลประโยชน์ของชาติทางทะเล พ.ศ. ๒๕๖๒** ซึ่งได้ประกาศลงราชกิจจานุเบกษาเมื่อวันที่ 12 มีนาคม พ.ศ. 2562 และให้มีผลบังคับใช้ในวันถัดจากวันประกาศในราชกิจจานุเบกษาคือ วันที่ 13 มีนาคม แต่ทางหน่วยงานได้ถือเอาวันที่ 9 มีนาคม ที่สมเด็จพระเจ้าอยู่หัวมหาวชิราลงกรณ บดินทรเทพยวรางกูร ได้ทรงลงพระปรมาภิไธยในพระราชบัญญัติฉบับนี้เป็นวันก่อตั้งหน่วยงาน ซึ่งพระราชบัญญัติฉบับนี้ได้กำหนดให้ นายกรัฐมนตรี เป็นผู้อำนวยการ ศรชล. ผู้บัญชาการทหารเรือ เป็นรองผู้อำนวยการศรชล. รองผู้บัญชาการทหารเรือ เป็นผู้ช่วยผู้อำนวยการ ศรชล. และเสนาธิการทหารเรือ เป็น เลขาธิการ ศรชล. 

ศูนย์อำนวยการรักษาผลประโยชน์ของชาติทางทะเล เป็นส่วนราชการรูปแบบเฉพาะ มีอำนาจหน้าที่รับผิดชอบเกี่ยวกับการรักษาผลประโยชน์ของชาติทางทะเล อันพึงได้รับจากกิจกรรมทางทะเลในรูปแบบต่างๆ อาทิ การพาณิชยนาวี การประมง การท่องเที่ยว การแสวงประโยชน์จากทรัพยากรที่ไม่มีชีวิต การวางสายเคเบิล ท่อใต้ทะเล การอนุรักษ์จัดการทรัพยากรธรรมชาติและสิ่งแวดล้อมทางทะเลและชายฝั่ง การป้องกันบรรเทาสาธารณภัย การสำรวจวิจัยวิทยาศาสตร์ทางทะเล ภายใต้การบังคับบัญชาขึ้นตรงต่อ “นายกรัฐมนตรี”

การปฏิบัติงานของ ศรชล. มีลักษณะเป็นการบูรณาการการปฏิบัติงานจาก 7 หน่วยงานหลัก คือ  กองทัพเรือ กรมเจ้าท่า กรมประมง กรมศุลกากร กรมทรัพยากรทางทะเลและชายฝั่ง กองบังคับการตำรวจน้ำ และกรมสวัสดิการและคุ้มครองแรงงาน และมีงานสำคัญคือ การเสริมสร้างความร่วมมือด้านความมั่นคงและปลอดภัยทางทะเลร่วมกับหน่วยบังคับใช้กฎหมายในภูมิภาคเอเชียตะวันออกเฉียงใต้

## อ้างอิง

## แหล่งข้อมูลอื่น
* 

หมวดหมู่:สำนักนายกรัฐมนตรี
หมวดหมู่:องค์การที่ก่อตั้งในปี พ.ศ. 2562
หมวดหมู่:หน่วยงานของรัฐบาลไทยในเขตบางรัก
แขวงขุมทอง

**ขุมทอง** เป็นแขวงหนึ่งในพื้นที่เขตลาดกระบัง กรุงเทพมหานคร

## ที่ตั้งและอาณาเขต
แขวงขุมทองตั้งอยู่ทางทิศตะวันออกเฉียงใต้ของเขตลาดกระบัง มีอาณาเขตติดต่อกับแขวงและตำบลข้างเคียงเรียงตามเข็มนาฬิกา ดังนี้
* **ทิศเหนือ** ติดต่อกับแขวงลำต้อยติ่ง (เขตหนองจอก) มีคลองลำตาอินและคลองลำตาแฟงเป็นเส้นแบ่งเขต
* **ทิศตะวันออก** ติดต่อกับตำบลคลองหลวงแพ่ง (อำเภอเมืองฉะเชิงเทรา จังหวัดฉะเชิงเทรา) มีคลองหลวงแพ่งและคลองประเวศบุรีรมย์เป็นเส้นแบ่งเขต
* **ทิศใต้** ติดต่อกับตำบลเปร็ง (อำเภอบางบ่อ) และตำบลศีรษะจรเข้ใหญ่ (อำเภอบางเสาธง จังหวัดสมุทรปราการ) มีคลองกาหลงและแนวแบ่งเขตการปกครองระหว่างกรุงเทพมหานครกับจังหวัดสมุทรปราการเป็นเส้นแบ่งเขต
* **ทิศตะวันตก** ติดต่อกับแขวงทับยาว (เขตลาดกระบัง) มีคลองทับยาว คลองลำหลุมบัว และคลองลำตาอูเป็นเส้นแบ่งเขต

## อ้างอิง

ขุมทอง
แขวงช่องนนทรี

**ช่องนนทรี** เป็นแขวงหนึ่งในพื้นที่เขตยานนาวา กรุงเทพมหานคร เป็นที่ตั้งของสำนักงานเขตยานนาวา

## ที่ตั้งและอาณาเขต
แขวงช่องนนทรีตั้งอยู่ทางทิศตะวันออกเฉียงเหนือของเขตยานนาวา มีอาณาเขตติดต่อกับแขวงและตำบลข้างเคียงเรียงตามเข็มนาฬิกา ดังนี้
* **ทิศเหนือ** ติดต่อกับแขวงทุ่งวัดดอน แขวงทุ่งมหาเมฆ (เขตสาทร) และแขวงคลองเตย (เขตคลองเตย) มีถนนจันทน์ คลองช่องนนทรี ถนนจันทน์เก่า ถนนนางลิ้นจี่ ถนนเย็นอากาศ ซอยเชื้อเพลิง 4 (ศรีรุ้ง) ขอบทางรถไฟสายแม่น้ำฟากตะวันออก และแนวเส้นตรงที่ต่อจากปลายทางรถไฟสายแม่น้ำไปบรรจบกึ่งกลางแม่น้ำเจ้าพระยาเป็นเส้นแบ่งเขต
* **ทิศตะวันออก** ติดต่อกับตำบลบางกะเจ้าและตำบลบางยอ (อำเภอพระประแดง จังหวัดสมุทรปราการ) มีแนวกึ่งกลางแม่น้ำเจ้าพระยาเป็นเส้นแบ่งเขต
* **ทิศใต้** ติดต่อกับแขวงบางโพงพาง (เขตยานนาวา) มีคลองใหม่และแนวแบ่งเขตการปกครองระหว่างแขวงช่องนนทรีกับแขวงบางโพงพางเป็นเส้นแบ่งเขต
* **ทิศตะวันตก** ติดต่อกับแขวงบางโพงพาง (เขตยานนาวา) แขวงบางโคล่ (เขตบางคอแหลม) และแขวงทุ่งวัดดอน (เขตสาทร) มีถนนสาธุประดิษฐ์เป็นเส้นแบ่งเขต

## อ้างอิง

ช่องนนทรี
ซาบูโร คูรูซุ

**ซาบูโร คูรูซุ** () เป็นนักการทูตอาชีพชาวญี่ปุ่น เขาดำรงตำแหน่งเอกอัครราชทูตญี่ปุ่นประจำนาซีเยอรมนีระหว่างปี ค.ศ. 1939 ถึง พฤศจิกายน ค.ศ. 1941 ซึ่งเขาได้เป็นตัวแทนในการลงนามกติกาสัญญาไตรภาคีอันเป็นการสถาปนาฝ่ายอักษะอย่างเป็นทางการ ตลอดจนเป็นทูตที่พยายามเจรจาสันติภาพและทำความเข้าใจกับสหรัฐ ในขณะที่รัฐบาลญี่ปุ่นภายใต้การนำของฮิเดกิ โทโจกำลังวางแผนที่จะโจมตีเพิร์ลฮาร์เบอร์อย่างลับ ๆ

## อ้างอิง

*Asiatic Society of Japan:  "Alice Kurusu, Wife of a Diplomat"
* a collection of English translations of speeches given by Kurusu in 1942 and 1943 
*Origins of the Great Asia War

หมวดหมู่:บุคคลจากโยโกฮามะ
หมวดหมู่:การโจมตีเพิร์ลฮาร์เบอร์
หมวดหมู่:ศิษย์เก่าจากมหาวิทยาลัยโคลัมเบีย
หมวดหมู่:เอกอัครราชทูตญี่ปุ่นประจำเยอรมนี
หมวดหมู่:เอกอัครราชทูตญี่ปุ่นประจำเบลเยียม
หมวดหมู่:กติกาสัญญาไตรภาคี
แขวงบางโพงพาง

**บางโพงพาง** เป็นแขวงหนึ่งในพื้นที่เขตยานนาวา กรุงเทพมหานคร

## ที่ตั้งและอาณาเขต
แขวงบางโพงพางตั้งอยู่ทางทิศตะวันตกเฉียงใต้ของเขตยานนาวา มีอาณาเขตติดต่อกับแขวงและตำบลข้างเคียงเรียงตามเข็มนาฬิกา ดังนี้
* **ทิศเหนือและทิศตะวันตกเฉียงเหนือ** ติดต่อกับแขวงบางโคล่ (เขตบางคอแหลม) และแขวงยานนาวา (เขตสาทร) มีคลองบางมะนาว ถนนรัชดาภิเษก และแนวแบ่งเขตการปกครองระหว่างเขตยานนาวากับเขตบางคอแหลมเป็นเส้นแบ่งเขต
* **ทิศตะวันออก** ติดต่อกับแขวงช่องนนทรี (เขตยานนาวา) มีถนนสาธุประดิษฐ์ แนวแบ่งเขตการปกครองระหว่างแขวงช่องนนทรีกับแขวงบางโพงพาง และคลองใหม่เป็นเส้นแบ่งเขต
* **ทิศใต้** ติดต่อกับตำบลบางยอ ตำบลทรงคนอง และตำบลบางพึ่ง (อำเภอพระประแดง จังหวัดสมุทรปราการ) มีแนวกึ่งกลางแม่น้ำเจ้าพระยาเป็นเส้นแบ่งเขต
* **ทิศตะวันตกเฉียงใต้** ติดต่อกับแขวงราษฎร์บูรณะ (เขตราษฎร์บูรณะ) มีแนวกึ่งกลางแม่น้ำเจ้าพระยาเป็นเส้นแบ่งเขต

## อ้างอิง

บางโพงพาง
เบลโกรอด (แก้ความกำกวม)

**[[เบลโกรอด]]** เป็นเมืองในรัสเซีย

**เบลโกรอด** หรือ **บิลโฮรอด** ยังสามารถอ้างถึง:

* เรือดำน้ำรัสเซีย "เบลโกรอด" (K-329)
* บิลโฮรอด-ดนิสตรอฟสกืย, เมืองในยูเครน
* บิลโฮรอด คืยยิฟสกืย, เมืองที่เสื่อมโทรมในจักรวรรดิรุสเคียฟ
* 9612 เบลโกรอด, ดาวเคราะห์น้อย

## ดูเพิ่ม
* เบลเกรด
* เมืองสีขาว
วัดธาตุหาญเทาว์

**วัดธาตุหาญเทาว์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านขาม อำเภอเมืองหนองบัวลำภู จังหวัดหนองบัวลำภู

วัดธาตุหาญเทาว์สร้างเมื่อประมาณ พ.ศ. 2328 เดิมเป็นวัดฝ่ายธรรมยุต แต่ขาดผู้ดูแลรักษาจึงกลายเป็นวัดร้าง ต่อมาพระมหาสุตัน สุตาโณ ได้บูรณะและสร้างเป็นวัดขึ้นใหม่ฝ่ายมหานิกาย ตั้งชื่อว่า "วัดธาตุหาญเทาว์" เมื่อประมาณ พ.ศ. 2460 วัดได้รับการขึ้นทะเบียนและกำหนดเขตที่ดินโบราณสถาน ในราชกิจจานุเบกษา เล่ม 116 ตอนพิเศษ 7 ง. วันที่ 22 มกราคม พ.ศ. 2542 พื้นที่ประมาณ 4 ไร่ 2 ตารางวา โดยสิ่งที่ขึ้นทะเบียนคือ พระธาตุเจดีย์แปดเหลี่ยมและซากโบราณสถานอิฐ เมื่อ พ.ศ.2514 ทางวัดได้บูรณะซ่อมแซมกำแพงรอบองค์พระธาตุด้วยอิฐมอญฉาบปูนและปูพื้นกระเบื้องรอบองค์พระธาตุ เมื่อพ.ศ. 2530 เจ้าอธิการบุญหนา ตนติกโร เจ้าอาวาส ได้บูรณะซ่อมแซมองค์พระธาตุ

ธาตุก่ออิฐถือปูน ฐานแปดเหลี่ยม ชั้นต่อไปเป็นชั้นบัวคว่ำ บัวหงายชันสูง ท้องกระดานเป็นกระดูกงู ชั้นบัวทรงแปดเหลี่ยมล้อกันกับชั้นฐาน เรือนธาตุเป็นทรงกรวยแปดเหลี่ยมปลายคอดต่อเชื่อมกับส่วนยอดพระธาตุ มีรูปทรงกรวยแปดเหลี่ยมเช่นเดียวกับทรงเรือนธาตุ ทั้งองค์พระธาตุฉาบปูนทาสีเหลืองอ่อน ตกแต่งด้วยลวดลายปูนปั้นนูนต่ำลายดอกไม้ ลายกระหนกและรูปพวงมาลัย ลายปูนปั้นทาสีขาว 
 
## อ้างอิง

ธาตุหาญเทาว์
หมวดหมู่:โบราณสถานในจังหวัดหนองบัวลำภู
เจ.โคล

**เจอร์เมน ลามาร์ โคล** (; เกิด 28 มกราคม ค.ศ. 1985) เป็นแร็ปเปอร์ นักร้อง นักแต่งเพลง และโปรดิวเซอร์เพลงชาวอเมริกัน โคลได้รับการยกย่องว่าเป็นหนึ่งในแร็ปเปอร์ผู้ทรงอิทธิพลที่สุดในยุคของเขา โคลเกิดบนฐานทัพในเยอรมนีและเติบโตในเฟย์เอตต์วิลล์ รัฐนอร์ทแคโรไลนา เขาเริ่มมีชื่อเสียงในฐานะแร็ปเปอร์เมื่อ ค.ศ. 2007 หลังจากออกมิกซ์เทปชุดแรก *[[เดอะคัมอัป]]* เพื่อสานฝันงานดนตรีต่อไป เขายังปล่อยมิกซ์เทปตามมาอีกสองชุด ได้แก่ *[[เดอะวอร์มอัป]]* (2009) และ *[[ฟรายเดย์ไนต์ไลตส์]]* (2010) ทั้งสองได้รับคำสรรเสริญจากนักวิจารณ์ หลังจากเซ็นสัญญากับร็อกเนชันของเจย์-ซีใน ค.ศ. 2009

โคลออกสตูดิโออัลบั้มแรก *[[โคลเวิลด์: เดอะไซด์ไลน์สตอรี]]* ใน ค.ศ. 2011 เปิดตัวที่อันดับหนึ่งบน''บิลบอร์ด'' 200 อัลบั้มถัดมา *[[บอร์นซินเนอร์]]* (2013) ขึ้นถึงอันดับหนึ่งบน*บิลบอร์ด* 200 เช่นเดียวกัน เขาก้าวเข้าสู่การแร็ปแบบตระหนักรู้ (conscious) มากขึ้นกับอัลบั้มที่สาม *[[2014 ฟอเรสต์ฮิลส์ไดรฟ์]]* (2014) ขึ้นถึงอันดับสูงสุดบน*บิลบอร์ด* 200 และได้รับการเสนอชื่อเข้าชิงรางวัลอัลบั้มแร็ปยอดเยี่ยมที่งานประกาศรางวัลแกรมมี 2015 เขายังได้ทดลองดนตรีแนวแจ๊สในอัลบั้มที่สี่ *[[4 ยัวร์อายซ์โอนลี]]* (2016) ซึ่งเปิดตัวที่อันดับหนึ่งบน*บิลบอร์ด* 200 อัลบั้มที่ห้า *[[เคโอดี]]* (2018) กลายเป็นอัลบั้มที่ห้าของเขาที่ติดอันดับหนึ่งบน*บิลบอร์ด* 200 และนำเพลงถึงหกแทร็กขึ้นชาร์ตพร้อมกันใน 20 อันดับแรกบน''บิลบอร์ด'' ฮอต 100 เทียบเท่ากับวงเดอะบีเทิลส์ อัลบั้มที่หก *[[เดอะออฟซีซัน]]* วางจำหน่ายเมื่อวันที่ 14 พฤษภาคม ค.ศ. 2021

โคลทำรับหน้าที่เป็นโปรดิวเซอร์ควบคู่ไปกับอาชีพการแร็ปของเขา โดยผลิตซิงเกิลให้กับศิลปินอย่างเคนดริก ลามาร์ และเจเน็ต แจ็กสัน รวมถึงควบคุมการผลิตเป็นส่วนใหญ่ในโครงการของตนเอง เขายังเป็นผู้ก่อตั้งค่ายดรีมวีลเรเคิดส์เช่นเดียวกับองค์การไม่แสวงหาผลกำไรที่ชื่อ ดรีมวีลฟาวน์เดชัน อัลบั้มรวมเพลงของดรีมวีล *[[รีเวนจ์ออฟเดอะดรีมเมอร์ III]]* (2019) เปิดตัวที่อันดับหนึ่งบน*บิลบอร์ด* 200 และได้รับการเสนอชื่อเข้าชิงรางวัลอัลบั้มแร็ปยอดเยี่ยมที่งานประกาศรางวัลแกรมมี 2020

โคลได้รับรางวัลแกรมมี สาขาเพลงแร็ปยอดเยี่ยม รวมถึงบิลบอร์ดมิวสิกอะวอดส์หนึ่งครั้ง และเบตฮิปฮอปอะวอดส์อีกแปดครั้ง อัลบั้มทั้งห้าชุดของเขาได้รับการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา (RIAA) เช่นเดียวกับ *รีเวนจ์ออฟเดอะดรีมเมอร์ III*

## อ้างอิง

## แหล่งข้อมูลอื่น

* 
* เจ.โคล  บนเอ็มทีวีดอตคอม

หมวดหมู่:บุคคลที่เกิดในปี พ.ศ. 2528
หมวดหมู่:บุคคลที่ยังมีชีวิตอยู่
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:แร็ปเปอร์ชายชาวอเมริกันเชื้อสายแอฟริกา
หมวดหมู่:โปรดิวเซอร์เพลงชาวอเมริกันเชื้อสายแอฟริกา
หมวดหมู่:ศิลปินสังกัดโคลัมเบียเรเคิดส์
หมวดหมู่:ผู้ที่ได้รับรางวัลแกรมมี
อากาเนะ ฮากะ

**อากาเนะ ฮากะ** (, เกิดวันที่ 7 มีนาคม พ.ศ. 2545) เป็นนักร้องหญิงชาวญี่ปุ่น เธอเป็นสมาชิกรุ่นที่ 12 ของมอร์นิงมูซูเมะ

## ประวัติการทำงาน
ในปี พ.ศ. 2555 ฮากะได้เข้าร่วมโครงการ "มอร์นิงมูซูเมะ จูอิชิคิเมมเบอร์ ซูพินอุตะฮิเมะออดิชัน" (モーニング娘。11期メンバー「スッピン歌姫」オーディション) แต่เธอตกรอบในโครงการนี้ และหลังจากที่เธอตกรอบไป เธอจึงได้ฝึกฝนใหม่เพื่อที่จะพัฒนาทักษะของเธอให้ดีขึ้น

ต่อมาในปี 2556 ฮากะได้เข้าร่วมโครงการ "มอร์นิงมูซูเมะ จูนิคิเมมเบอร์ มิราอิโชโจออดิชัน" (モーニング娘。12期メンバー「未来少女」オーディション) ซึ่งเป็นครั้งที่ 2 ของเธอ และเธอได้ผ่านเข้ารอบสุดท้าย แต่วันที่ 24 สิงหาคม สึงกุได้ประกาศผ่านยูทูบว่า "เราไม่อยากสนใจที่จะเพิ่มสมาชิกใหม่ในมอร์นิงมูซูเมะ" จึงเป็นผลให้ฮากะตกรอบในโครงการนี้พร้อมกับผู้เข้าร่วมอีก 6 คน ที่เข้ารอบสุดท้าย

ต่อมาในวันที่ 22 กันยายน ฮากะได้เข้าร่วม "เฮลโล! โปรเค็งชูเซย์" และได้เปิดตัวอย่างเป็นทางการในฐานะสมาชิกของเฮลโล! โปรเค็งชูเซย์ ในคอนเสิร์ต "เฮลโล! โปรเค็งชูเซย์ ฮาเปียวไค 2013 ~จูนิกัตสึ โนะ นามะทามาโกะ!~" เมื่อวันที่ 7 ธันวาคม ร่วมกับริซะ ยามากิ, ยูเมอิ โยโกงาวะ, คิโซระ นีนูมะ, ฮิโรนะ โออูระ, รูรุ ดัมบาระ และมูซูบุ ฟูนากิ

ในปี 2557 ฮากะได้เข้าร่วมโครงการ "มอร์นิงมูซูเมะ'14  ออดิชัน!" (モーニング娘。'14 ＜黄金＞オーディション！) และสุดท้ายเธอได้รับการคัดเลือกเป็นหนึ่งในสมาชิกรุ่นที่ 12 ของมอร์นิงมูซูเมะ พร้อมกับ ฮารูนะ โองาตะ, มิกิ โนนากะ และอดีตสมาชิกเฮลโล! โปรเค็งชูเซย์ มาเรีย มากิโนะ ได้ประกาศเปิดตัวอย่างเป็นทางการเมื่อวันที่ 30 กันยายน ในคอนเสิร์ต "มอร์นิงมูซูเมะ'14 คอนเสิร์ตทัวร์ อากิ กีฟมีมอร์เลิฟ์ ~มิจิชิเงะ ซายูมิ ซตสึเงียวสเปเชียล~" (モーニング娘。'14コンサートツアー秋 GIVE ME MORE LOVE ～道重さゆみ卒業記念スペシャル～) หลังจากนั้น ฮากะและมากิโนะก็ได้ออกจากเฮลโล! โปรเค็งชูเซย์ในเวลาต่อมา

## ผลงาน
*ผลงานที่ฮากะมีส่วนร่วมกับ[[มอร์นิงมูซูเมะ]]ในฐานะสมาชิก โปรดดูที่บทความ[[รายชื่อผลงานของมอร์นิงมุซุเมะ|รายชื่อผลงานของมอร์นิงมูซูเมะ]]*

### สมุดรวมภาพ
* [7 มีนาคม พ.ศ. 2560] Haga Akane Mini Photobook "Greeting -Photobook-"
* [7 มีนาคม พ.ศ. 2563] Akane

## แหล่งข้อมูลอื่น
* เว็บบล็อกของสมาชิกรุ่นที่ 12
* บัญชีอินสตาแกรมอย่างเป็นทางการ

## อ้างอิง

หมวดหมู่:มอร์นิงมูซูเมะ
หมวดหมู่:บุคคลจากจังหวัดนางาโนะ
หมวดหมู่:นักร้องป็อปหญิงญี่ปุ่น
หมวดหมู่:ไอดอลญี่ปุ่น
หมวดหมู่:สมาชิกปัจจุบันของมอร์นิงมูซูเมะ
มิสทีเรียสเกิร์ลเฟรนด์เอ็กซ์

**มิสทีเรียสเกิร์ลเฟรนด์เอ็กซ์** (, ) เป็นซีรีส์หนังสือการ์ตูนญี่ปุ่น เขียนและภาพโดย ริอิจิ อุเอะชิบะ ได้ตีพิมพ์แบบเรื่องเดียวจบในปี พ.ศ. 2547 ก่อนจะมาเป็นหนังสือการ์ตูนต่อเนื่องในสำนักพิมพ์โคดันชะ นิตยสารอาฟเตอร์นูนรายเดือน ปี พ.ศ. 2549 ฉบับดัดแปลงอนิเมะโดยฮูดส์เอ็นเตอร์เทนเมนต์ ฉายในประเทศญี่ปุ่นเมื่อเดือนเมษายน ถึงเดือนมิถุนายน พ.ศ. 2555 พร้อมกับตอนภาคโอวีเอออกจำหน่ายเมื่อเดือนสิงหาคม พ.ศ. 2555

## เนื้อเรื่อง
เรื่องนี้ตามด้วยความสัมพันธ์ของสึบากิ อากิระ และอุราเบะ มิโคโตะ อุราเบะเป็นนักเรียนที่เพื่งย้ายมาที่โรงเรียนของสึบากิ หลังจากเกิดเหตุการณ์ประหลาดหลายต่อหลายครั้ง สึบากิพบว่าตัวเองเสพติดน้ำลายไหลของอุราเบะ เมื่ออุราเบะอ้างว่าการเสพติดเป็นความเจ็บป่วยจากความรัก ความสัมพันธ์ค่อยๆดำเนินไป มุ่งเน้นไปที่พันธะแปลก ๆ ที่ออกมาจากสิ่งที่แนบมากับน้ำลายไหล

ในขณะที่เรื่องราวดำเนินไป ความสัมพันธ์ระหว่างทั้งสองลึกซึ้งถึงความรักที่แท้จริง การ์ตูนเรื่องนี้ลางสังหรณ์อย่างแรงกล้าว่าพวกเขาจะไม่มีวันเลิกราแต่จะอยู่ด้วยกันไปตลอดชีวิต

## ตัวละคร

; 
: 
; 
: 
; 
: 
; 
: 
; 
: 

## อ้างอิง

หมวดหมู่:มังงะชุด
หมวดหมู่:มังงะที่ตีพิมพ์ในปี พ.ศ. 2549
หมวดหมู่:อนิเมะที่ออกฉายในปี พ.ศ. 2555
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวสุขนาฏกรรมจินตนิยม

หมวดหมู่:รายการโทรทัศน์ของโตเกียวเอ็มเอ็กซ์
เอริก เติน ฮัค

**เอริก เติน ฮัค** (, ; เกิด 2 กุมภาพันธ์ ค.ศ. 1970) เป็นผู้จัดการทีมฟุตบอลและอดีตนักฟุตบอลชาวดัตช์ ปัจจุบันเป็นผู้อำนวยการด้านเทคนิคของสโมสรตเว็นเตอ ในเอเรอดีวีซี

## ชีวิตช่วงต้น
เอริก เติน ฮัคเกิดในวันที่ 2 กุมภาพันธ์ ค.ศ. 1970 ที่ฮากส์แบร์เคิน จังหวัดโอเฟอไรส์เซิล

## อาชีพผู้จัดการ

## ชีวิตส่วนตัว
เติน ฮัคกับ Bianca ภรรยาของเขา มีลูกสาวสองคน และลูกชายคนเดียว

## สถิติการเล่น

## สถิติผู้จัดการ

## เกียรติประวัติ
**เดอกราฟแช็พ**
*เอร์สเตอดีวีซี: 1990–91

**ตเว็นเตอ**
*KNVB Cup: 2000–01

### ผู้จัดการทีม
**ไบเอิร์นมิวนิก 2**
*Regionalliga Bayern: 2013–14

**อายักซ์**
*เอเรอดีวีซี: 2018–19, 2020–21, 2021–22
*KNVB Cup: 2018–19 2020–21;, รองชนะเลิศ: 2020–21
*Johan Cruyff Shield: 2019

**แมนเชสเตอร์ยูไนเต็ด**
* อีเอฟแอลคัพ: 2022–23
*เอฟเอคัพ : 2023-24 รองชนะเลิศ: 2022–23

**รางวัลส่วนตัว**
*Rinus Michels Award: 2015–16 2018–19, 2020–21
*ผู้จัดการพรีเมียร์ลีกประจำเดือน: กันยายน 2022, กุมภาพันธ์ 2023, พฤศจิกายน 2023

## อ้างอิง

## แหล่งข้อมูลอื่น

* 
	

หมวดหมู่:นักฟุตบอลชาวดัตช์
หมวดหมู่:ผู้จัดการทีมฟุตบอลชาวดัตช์
หมวดหมู่:ผู้จัดการทีมอาเอฟเซ อายักซ์
หมวดหมู่:ผู้จัดการทีมสโมสรฟุตบอลแมนเชสเตอร์ยูไนเต็ด
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมฟุตบอลในบุนเดิสลีกา
หมวดหมู่:ผู้จัดการทีมไบเออร์ 04 เลเวอร์คูเซิน
ฐิติวัฒน์ ฤทธิ์ประเสริฐ

**ฐิติวัฒน์ ฤทธิ์ประเสริฐ** (; เกิด 26 มีนาคม 2540) เป็นนักแสดงและนายแบบชาวไทย เป็นที่รู้จักกันเป็นอย่างดีในบท "ดีน" จากซีรีส์ แนวยาโออิ เรื่องด้ายแดง

## ประวัติ
ฐิติวัฒน์ ฤทธิ์ประเสริฐ หรือ โอห์ม เกิดเมื่อวันที่ 26 มีนาคม พ.ศ. 2540 ภูมิลำเนาเป็นคนจังหวัดเชียงราย เขาจบการศึกษาระดับปริญญาตรีจากคณะเทคโนโลยีสื่อสารมวลชน มหาวิทยาลัยเทคโนโลยีราชมงคลธัญบุรี

## อาชีพ
โอห์มเข้าสู่วงการบันเทิงด้วยการเข้าร่วมการประกวด ช่อง 8 เอเชียนิวสตาร์ โมเดล คอนเทสต์ เฟซออฟ ไทยแลนด์ ในปี พ.ศ. 2559  (CH8 Asia New Star Model Contest Face of Thailand 2016) และได้รับรางวัลชนะเลิศ พร้อมเข้าร่วมเป็นตัวแทนประเทศไทยในการประกวด Asia Model Festival 2016 ณ ซูวอน ยิมเนเซียม เมืองซูวอน ประเทศเกาหลีใต้ โดยได้รับรางวัลพิเศษ และได้เซ็นสัญญาเข้า สังกัด บริษัท อาร์เอส จำกัด (มหาชน) เริ่มแสดงละครโทรทัศน์ครั้งแรก คือเรื่อง    ใจลวง ทางช่อง 8 รวมทั้งมีงานเดินแบบ ถ่ายแบบ มาจนถึงปัจจุบัน 

ต่อมาในปี พ.ศ.2562 เขามีชื่อเสียง และเป็นที่รู้จักมากขึ้นอย่างรวดเร็วหลังจากแสดงเป็น "ดีน" ในซีรีส์เรื่อง ด้ายแดง คู่กับ ณธัช ศิริพงษ์ธร ถูกเรียกเป็นคู่จิ้น โอห์ม-ฟลุ้ค และมีกลุ่มแฟนคลับของทั้งคู่ ชื่อ "MyBlue" นอกจากนี้ โอห์ม             ยังมีช่อง Youtube ของตัวเองชื่อ Ohm Airway อีกด้วย

## ผลงาน
### ละครโทรทัศน์ด้านล่างนี้ออกอากาศทาง[[ช่อง 8|ช่อง 8 กดเลข 27]]

### ละครโทรทัศน์ / ซีรีส์

### ภาพยนตร์

### พิธีกร

### MV/เพลง

2569   8 กุมภาพันธ์ รักหลอก  โอห์ม ฐิติวัฒน์                                             ,ปูน

## คอนเสิร์ต

## รางวัล

* ชนะเลิศการประกวด CH8 Asia New Star Model Contest Face of Thailand 2016
* คู่จิ้นแห่งปี 2020 ในงาน Fever Awards 2020 ร่วมกับ ฟลุ้ค ณธัช ศิริพงษ์ธร
* ดาวรุ่งน่าซูมฝ่ายชาย ในงาน Zoom Dara Awards & Showcase 2020
* ขวัญใจคอซีรีส์ 2021 ในงาน Fever Awards 2021
* คู่จิ้นฟีเวอร์ 2021 ในงาน Fever Awards 2021 ร่วมกับ ฟลุ้ค ณธัช ศิริพงษ์ธร
* คู่ขวัญจอแก้ว จาก SIAM SERIES AWARDS 2021 ร่วมกับ ฟลุ้ค ณธัช ศิริพงษ์ธร
* Star Media International Awards สาขา นักแสดงดาวรุ่งชาย ในงาน GYB AWARDS 2022
* เข้ารับพระราชทานโล่เกียรติคุณ ลูกที่มีความกตัญญูกตเวทีต่อแม่ ในวันที่ 12 สิงหาคม 2565 
* ดารายอดกตัญญูฝ่ายชาย ในงาน TVPOOL STARS PARTY RETIRE & REBORN 2022
* Asia Top Awards 2023 สาขา นักแสดงชายดีเด่น (Best Actor) 
* Global star media awards 2024 สาขาคู่จิ้นแห่งปี ซีรี่ส์  Bake me please พิชิตใจนายสายหวาน
* รางวัลพิฆเนศวร รางวัลวิทยุโทรทัศน์แห่งชาติ ครั้งที่ 12 ประจำปี 2567 ด้านวิทยุโทรทัศน์ สาขา นักแสดงนำชายดีเด่น จาก ละครวิญญาณแพศยา 

## อ้างอิง

หมวดหมู่:นักแสดงสังกัดจีเอ็มเอ็มทีวี
หมวดหมู่:นักแสดงชายชาวไทย
หมวดหมู่:บุคคลที่เกิดในปี พ.ศ. 2540
สะพานเอชิมะโอฮาชิ

**สะพานเอชิมะโอฮาชิ** () เป็นสะพานโครงแข็ง (rigid-frame bridge) ในประเทศญี่ปุ่นที่สร้างขึ้นใน ค.ศ. 1997 ถึง 2004 ทอดข้ามทะเลสาบนากาอูมิ เชื่อมระหว่างมัตสึเอะ จังหวัดชิมาเนะ กับซาไกมินาโตะ จังหวัดทตโตริ สะพานนี้เป็นสะพานโครงแข็งที่ใหญ่ที่สุดในประเทศญี่ปุ่น และใหญ่เป็นอันดับสามของโลก ภาพสะพานที่กระจายทั่วอินเทอร์เน็ตมักมีความชันที่เกิดจากการถ่ายภาพจากระยะไกลด้วยเลนส์เทเลโฟโต้ แต่ที่จริงแล้ว ความชันที่ฝั่งชิมาเนะอยู่ที่น้อยกว่า 6.1% ส่วนฝั่งทตโตริอยู่ที่ 5.1%

## ภาพ

File:Eshima bidge.jpg|ตัวสะพาน
File:Eshima oohashi 03 (13283650913).jpg|ทางขึ้นสะพาน
File:Eshima oohashi 04 (14781816175).jpg|ทางขึ้นสะพานจากฝั่งจังหวัดชิมาเนะ


## อ้างอิง

## แหล่งข้อมูลอื่น
* 

เอชิมะโอฮาชิ
ณธัช ศิริพงษ์ธร

**ณธัช ศิริพงษ์ธร** () หรือที่รู้จักกันในชื่อ ฟลุ้ค เขามีชื่อเดิมว่า พงศธร ศรีปินตา เป็นนักแสดงชาวไทย เขาเริ่มเป็นที่รู้จักจากภาพยนตร์ เกรียน ฟิคชั่น, พี่ชาย My Bromance และมีชื่อเสียงเพิ่มมากขึ้นในละครซีรีส์เรื่อง ด้ายแดง

## ประวัติและการศึกษา
ณธัช ศิริพงษ์ธร หรือ "ฟลุ้ค" เกิดเมื่อวันที่ 1 มิถุนายน พ.ศ.2539 จบการศึกษาระดับประถมศึกษาและมัธยมศึกษาที่โรงเรียนส่วนบุญโญปถัมภ์ จ.ลำพูน และจบการศึกษาระดับปริญญาตรีจาก คณะศิลปศาสตร์ มหาวิทยาลัยธุรกิจบัณฑิตย์ สาขาวิชาภาษาอังกฤษ ด้วยเกียรตินิยมอันดับ 1

## อาชีพ
ภาพยนตร์เรื่องแรกของฟลุ้ค คือ เกรียน ฟิคชั่น เข้าฉายในปี พ.ศ. 2556 ต่อมาเขาได้รับบทนำในภาพยนตร์แนว ชายรักชาย เรื่อง พี่ชาย My Bromance ในปี พ.ศ. 2557 ซึ่งได้รับความนิยมอย่างมาก และในปี พ.ศ.2558 ฟลุ้คได้แสดงนำอีกครั้งในภาพยนตร์ที่กำกับโดย ธัญญ์วาริน สุขะพิสิษฐ์ เรื่อง คืนนั้น Red Wine In The Dark Night  

ต่อมาในปี พศ.2562 เขาได้รับความนิยม มีชื่อเสียงและเป็นที่รู้จักมากขึ้นอย่างรวดเร็วหลังจากแสดงบท ภาม ในละครซีรีส์เรื่อง ด้ายแดง คู่กับ ฐิติวัฒน์ ฤทธิ์ประเสริฐ

## ละคร

## ภาพยนตร์

## ซีรีส์

## MV/เพลง

## Concert/Fan meeting/Event

## รางวัล

* คู่จิ้นฟีเวอร์ 2020 ในงาน Fever Awards 2020 ร่วมกับ ฐิติวัฒน์ ฤทธิ์ประเสริฐ 
* คู่จิ้นฟีเวอร์ 2021 ในงาน Fever Awards 2021 ร่วมกับ ฐิติวัฒน์ ฤทธิ์ประเสริฐ 
* คู่ขวัญจอแก้ว จาก SIAM SERIES AWARDS 2021 ร่วมกับ ฐิติวัฒน์ ฤทธิ์ประเสริฐ 

## อ้างอิง

หมวดหมู่:บุคคลที่เกิดในปี พ.ศ. 2535
หมวดหมู่:นักแสดงชายชาวไทย
หมวดหมู่:นิสิตเก่าจุฬาลงกรณ์มหาวิทยาลัย
พรีเมียร์ลีก ฤดูกาล 2022–23

**พรีเมียร์ลีก ฤดูกาล 2022–23** เป็นการแข่งขันฤดูกาลที่ 31 ของพรีเมียร์ลีก และเป็นการแข่งขันฤดูกาลที่ 124 ของลีกฟุตบอลสูงสุดอังกฤษ

แมนเชสเตอร์ซิตี คือทีมที่ป้องกันแชมป์สองสมัยติดต่อกัน หลังพวกเขาชนะเลิศพรีเมียร์ลีกในฤดูกาล 2020–21 และ 2021–22

## พัฒนา
เริ่มตั้งแต่ฤดูกาล 2022–23 สโมสรสามารถเปลี่ยนตัวได้ 5 คนแทนที่จะเป็น 3 คน การเปลี่ยนตัวเหล่านี้สามารถทำได้ 3 ครั้งในระหว่างการแข่งขัน และเพิ่มเติมในช่วงพักครึ่ง ซึ่งสอดคล้องกับลีกชั้นนำอื่น ๆ ของยุโรป เช่น เซเรียอา ลาลิกา ลีกเอิง และบุนเดิสลีกา

มีช่วงพักกลางฤดูกาลสำหรับฟุตบอลโลก 2022 ในกาตาร์ โดยนัดสุดท้ายก่อนหยุดแข่งจะเล่นในสุดสัปดาห์ที่ 12–13 พฤศจิกายน ค.ศ. 2022 และนัดแรกหลังฟุตบอลโลกเล่นในวันอาทิตย์ที่ 26 ธันวาคม ค.ศ. 2022 หลังจากการแข่งขันฟุตบอลโลกรอบชิงชนะเลิศในวันเสาร์ที่ 18 ธันวาคม ค.ศ. 2022

## สรุป
### การเลื่อน
ในวันที่ 9 กันยายน ค.ศ. 2022 การแข่งขันพรีเมียร์ลีกทั้งหมดที่กำหนดไว้ในวันที่ 10-12 กันยายนถูกเลื่อนออกไปเพื่อเป็นการแสดงความเคารพเนื่องจากการสวรรคตของสมเด็จพระราชินีนาถเอลิซาเบธที่ 2

## ทีม
ทีมที่เข้าแข่งขันในฤดูกาลนี้มีทั้งหมด 20 ทีม โดยแบ่งเป็น 17 ทีมมาจากฤดูกาลก่อนหน้านี้และ 3 ทีมที่เลื่อนชั้นขึ้นมาจากอีเอฟแอลแชมเปียนชิป ทีมที่เลื่อนชั้นขึ้นมา ได้แก่ ฟูลัมชึ่งกลับมาหลังจากตกชั้นเพียง 1 ปี, บอร์นมัทชึ่งกลับมาหลังจากตกชั้นไปเพียง 2 ปี และนอตทิงแฮมฟอเรสต์ ซึ่งกลับมาหลังตกชั้นไป 23 ปี โดยฟูลัมเป็นแชมอีเอฟแอลแชมเปียนชิป ฤดูกาล 2021–22 และบอร์นมัทเป็นรองแชมอีเอฟแอลแชมเปียนชิป ฤดูกาล 2021–22 เลื่อนชั้นแบบอัตโนมัติ ขณะที่นอตทิงแฮมฟอเรสต์เลื่อนชั้นหลังจากที่ชนะฮัดเดอส์ฟีลด์ทาวน์ในการแข่งขันแชมเปียนชิป เพลย์ออฟ นัดชิงชนะเลิศ ทั้ง 3 ทีมแทนที่ เบิร์นลีย์ (ตกชั้นหลังแข่งขันในพรีเมียร์ลีก 6 ปี), วอตฟอร์ด และนอริชซิตี (ทั้งสองทีมตกชั้นหลังแข่งขันในพรีเมียร์ลีกแค่หนึ่งปี)

### สนามและที่ตั้ง

### บุคลากรและชุดแข่งขัน

#  นอตทิงแฮมฟอเรสต์ ลงเล่นโดยไม่มีผู้สนับสนุนบนเสื้อจนกระทั่งวันที่ 1 มกราคม ค.ศ. 2023 เมื่อสโมสรประกาศให้ยูเอ็นเอชซีอาร์เป็นผู้สนับสนุนเสื้อของพวกเขาตลอดฤดูกาลที่เหลือ

### การเปลี่ยนแปลงผู้จัดการทีม

## ตารางคะแนน


## ผลการแข่งขัน
โปรแกรมการแข่งขันถูกปล่อยออกมาเมื่อวันที่ 16 มิถุนายน ค.ศ. 2022.

## สถิติตลอดฤดูกาล
### ผู้ทำประตูสูงสุด
[thumb|upright|[อาลิง โฮลัน ชนะครั้งแรกของเขากับรางวัล รองเท้าทองคำพรีเมียร์ลีก หลังจากทำประตูไปได้ 36 ประตู, ทำลายสถิติสำหรับ ทำประตูได้มากที่สุดในพรีเมียร์ลีกหนึ่งฤดูกาล.]]

#### แฮท-ทริคส์

#### อันดับการผ่านบอล

### คลีนชีตส์

### การคาดโทษ
#### ผู้เล่น

* ใบเหลืองมากที่สุด: **14**
** ฌูเวา ปัลยีญา (ฟูลัม)

* ใบแดงมากที่สุด: **2**
** กาเซมีรู (แมนเชสเตอร์ยูไนเต็ด)

#### สโมสร
* ใบเหลืองมากที่สุด:  **84**
**ลีดส์ยูไนเต็ด
**นอตทิงแฮมฟอเรสต์
**วุลเวอร์แฮมป์ตันวอนเดอเรอส์

* ใบเหลืองน้อยที่สุด: **44**
**แมนเชสเตอร์ซิตี
**เวสต์แฮมยูไนเต็ด

* ใบแดงมากที่สุด: **6**
**วุลเวอร์แฮมป์ตันวอนเดอเรอส์

* ใบแดงน้อยที่สุด: **0**
** *หกทีม*

## รางวัล
### รางวัลประจำเดือน

### รางวัลประจำปี

## หมายเหตุ



## อ้างอิง





หมวดหมู่:ฟุตบอลลีกยุโรปในฤดูกาล 2022–23
ระบําหน้าท้อง

thumb|right|ภาพวาดของ ฌอง-เลออง เจอโรม (Jean-Léon Gérôme) ในปี 1863 ในธีมระบำหน้าท้อง
**ระบำหน้าท้อง** () เป็นการเต้นอิสระที่เน้นการเคลื่อนไหวของร่างกายส่วนบนและเชิงกราน เรียกอีกอย่างว่า "การเต้นรำแบบตะวันออก" (; ; )

เชื่อกันว่าระบำหน้าท้องมีต้นกำเนิดมาจากพิธีกรรมและพิธีกรรมทางศาสนาในสมัยโบราณที่สวดมนต์เพื่อความเจริญพันธุ์ในตุรกี อียิปต์ โลกเมดิเตอร์เรเนียน ตะวันออกกลาง และแอฟริกาเหนือ มันเติบโตอย่างมากในตะวันออกกลางที่เจริญรุ่งเรือง โลกอาหรับ และโลกอิสลามระหว่างศตวรรษที่ 9 ถึง 10 และถือเป็นการเต้นรำที่เป็นผู้หญิงและเย้ายวนภายใต้อิทธิพลของวัฒนธรรมตุรกีในช่วงจักรวรรดิออตโตมัน ในศตวรรษที่ 18 และ 19 เป็นที่รู้จักครั้งแรกนอกยุโรปและตะวันออกกลางภายใต้อิทธิพลของลัทธิตะวันออก ซึ่งได้รับความนิยมในตะวันตก โดยเฉพาะอย่างยิ่งเมื่อการแสดงที่งาน World Expo 1893 ในชิคาโกได้รับความนิยมอย่างมาก

ระบำหน้าท้องเป็นการเต้นรำที่แสดงออกถึงร่างกายที่เย้ายวน การเคลื่อนไหวที่โค้งงอ และความงามอันน่าทึ่งผ่านการออกแบบท่าเต้นที่เหมาะกับร่างกายของผู้หญิง และมีเครื่องแต่งกายที่เผยให้เห็นสะดือและเชิงกรานอย่างกล้าหาญ ตลอดจนภาพที่เย้ายวนและเซ็กซี่ นอกจากนี้ยังเป็นการเต้นรำที่เน้นการเคลื่อนไหวตามธรรมชาติที่กระจายจากศูนย์กลางของร่างกายไปยังบริเวณโดยรอบโดยเน้นที่การเคลื่อนไหวอิสระของหน้าอก หน้าท้อง เอว เชิงกราน และสะโพกเป็นหลัก

ระบำหน้าท้องถือเป็นการรำที่แสดงถึงความงามของร่างกายผู้หญิง การตั้งครรภ์ การคลอดบุตร และความเป็นแม่ นอกจากนี้ยังเป็นที่นิยมทั่วโลกในฐานะการเต้นรำที่มีผลอย่างมากต่อสุขภาพร่างกายและจิตใจ

## อ้างอิง

หมวดหมู่:การเต้นรำ
ข้อมติสมัชชาใหญ่แห่งสหประชาชาติที่ อีเอส-11/3

**ข้อมติสมัชชาใหญ่แห่งสหประชาชาติที่ อีเอส-11/3** เป็นข้อมติแห่งสมัยประชุมพิเศษฉุกเฉินที่ 11 ของสมัชชาใหญ่แห่งสหประชาชาติ มีมติรับเมื่อวันที่ 7 เมษายน 2565 ข้อมติดังกล่าวระงับสมาชิกภาพของรัสเซียในคณะมนตรีสิทธิมนุษยชนแห่งสหประชาชาติ ต่อ "ความกังวลร้ายแรงต่อวิกฤตการณ์สิทธิมนุษยชนและมนุษยธรรมที่กำลังดำเนินอยู่ในยูเครน [...] ซึ่งรวมไปถึงการฝ่าฝืนอย่างโจ่งแจ้งและเป็นระบบและการละเมิดสิทธิมนุษยชน" ที่รัสเซียเป็นผู้ก่อ ข้อมติดังกล่าวผ่านด้วยเสียงสนับสนุน 93 เสียง คัดค้าน 24 เสียง และงดออกเสียง 58 เสียง

## การออกเสียง

## อ้างอิง

หมวดหมู่:ข้อมติสมัชชาใหญ่แห่งสหประชาชาติ
หมวดหมู่:การรุกรานยูเครนโดยรัสเซีย
นพเก้า เดชาพัฒนคุณ

**นพเก้า เดชาพัฒนคุณ** (เกิด 9 กันยายน พ.ศ. 2537)  เป็นนักแสดงและนายแบบชาวไทย เริ่มมีชื่อเสียงจากละครเรื่อง *[[นับสิบจะจูบ]]* (2564) และ *[[ดวงใจเทวพรหม (ละครโทรทัศน์)|ดวงใจเทวพรหม]]* ตอน *[[ดวงใจเทวพรหม (ละครโทรทัศน์)#พรชีวัน|พรชีวัน]]* (2567)

## ชีวิตช่วงแรก
นพเก้า เดชาพัฒนคุณ เกิดเมื่อวันที่ 9 กันยายน พ.ศ. 2537 ในอำเภอเชียงคำ จังหวัดพะเยา เป็นบุตรคนเดียวของครอบครัว บิดารับราชการ​ทหารตามแนวชายแดน ส่วนมารดาประกอบอาชีพ​ค้าขาย 

เมื่อเรียนจบชั้นมัธยมศึกษา นพเก้าเลือกเรียนต่อในระดับอุดมศึกษาที่วิทยาลัยนิเทศศาสตร์ มหาวิทยาลัยรังสิต แต่ค่าใช้จ่ายค่อนข้างสูง ทำให้เขาเริ่มแคสงานโฆษณาเพื่อหารายได้พิเศษ ซึ่งเขาได้แสดงโฆษณากว่า 50 ตัว ในเวลาต่อมา งานโฆษณาเริ่มหายากขึ้นเรื่อย ๆ จึงตัดสินใจแคสงานแสดง โดยเริ่มจากโครงการ 2Moons Audition เพื่อเป็นนักแสดงในละครชุด *[[เดือนเกี้ยวเดือน]]* แต่เขาไม่ผ่านการคัดเลือก

## การทำงาน
ในปี 2561 นพเก้ามีบทบาทเล็ก ๆ ในละครเรื่อง *[[สะใภ้กาฝาก]]* ออกอากาศทางช่อง 3 จากนั้นเขาได้แสดงละครเรื่อง *[[ด้ายแดง]]* นับเป็นละครยาโออิเรื่องแรก ๆ ที่กล่าวถึงเรื่องภพชาติและการกีดกันทางเพศในสังคม ซึ่งละครได้รับการตอบรับอย่างดี และธมน ผดุงไทย จาก *[[เดอะสแตนดาร์ด]]* วิจารณ์ละครในเชิงบวก ในปี 2564 นพเก้าแสดงนำครั้งแรกในละครเรื่อง *[[นับสิบจะจูบ]]* คู่กับภูมิพัฒน์ เอี่ยมสำอาง ดัดแปลงจากนวนิยายในชื่อเดียวกันของวาฬกลิ้ง เค-ซี วิลเลียมส์ จาก *[[ทีนโว้ก]]* ชื่นชมเคมีของนพเก้ากับภูมิพัฒน์และยกให้เป็นหนึ่งในละครชายรักชายที่ดีที่สุดในปีนั้น ในเดือนธันวาคม 2564 นพเก้าเซ็นสัญญาเป็นนักแสดงในสังกัดช่อง 3 

ในปี 2567 นพเก้าแสดงละครชุด *[[ดวงใจเทวพรหม (ละครโทรทัศน์)|ดวงใจเทวพรหม]]* ซึ่งเขาแสดงนำในเรื่อง *[[ดวงใจเทวพรหม (ละครโทรทัศน์)#พรชีวัน|พรชีวัน]]* คู่กับปุญญ์ปรีดี คุ้มพร้อม รอดสวาสดิ์  ดัดแปลงจากนวนิยายในชื่อเดียวกันของร่มแก้ว โดยเป็นภาคต่อของละครชุด *[[สุภาพบุรุษจุฑาเทพ]]* ตอน *[[สุภาพบุรุษจุฑาเทพ (ละครโทรทัศน์)#คุณชายปวรรุจ|คุณชายปวรรุจ]]* ละครได้รับการตอบรับอย่างดี โดยทำเรตติงเฉลี่ย 3.18 ซึ่งมากที่สุดในละครชุดนี้ แต่ละครได้รับคำวิจารณ์ที่หลากหลาย โดยเฉพาะเนื้อหาที่แตกต่างจากนวนิยาย วีรวัฒน์ อัจจุตมานัส จาก *เดอะสแตนดาร์ด* วิจารณ์ละครแบบผสมและชื่นชมเคมีของนพเก้ากับปุญญ์ปรีดี แต่มองว่าการแสดงของเขา "บางจังหวะดูพยายามและคุมอารมณ์ขึ้นลงให้สมูทไปกับคาแรกเตอร์ไม่ได้" 

## ผลงานการแสดง

### โทรทัศน์

### มิวสิกวิดีโอ

## ผลงานเพลง

## คอนเสิร์ต

## แฟนมีตติง

## รางวัลและการเสนอชื่อ

## อ้างอิง

## แหล่งข้อมูลอื่น
* 
* 

หมวดหมู่:นักแสดงชาวไทย
หมวดหมู่:นักแสดงชายชาวไทย
หมวดหมู่:นักแสดงสังกัดช่อง 3 เอชดี
หมวดหมู่:นักแสดงละครโทรทัศน์ชายชาวไทย
หมวดหมู่:นายแบบไทย
หมวดหมู่:นักแสดงจากจังหวัดพะเยา
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:พุทธศาสนิกชนชาวไทย
สมัยประชุมพิเศษฉุกเฉินที่ 11 ของสมัชชาใหญ่แห่งสหประชาชาติ

มีการเปิดสมัยประชุมพิเศษฉุกเฉินที่ 11 ของสมัชชาใหญ่แห่งสหประชาชาติ เมื่อวันที่ 28 กุมภาพันธ์ 2565 ณ สำนักงานใหญ่สหประชาชาติ เกี่ยวกับการรุกรานยูเครนของรัสเซีย

มีการเลื่อนสมัยประชุมออกไปชั่วคราวเมื่อวันที่ 2 มีนาคมหลังการรับข้อมติที่ อีเอส-11/1 ซึ่งประณามการรุกรานและเรียกร้องให้กองกำลังรัสเซียถอนออกจากยูเครนโดยสมบูรณ์ มีการประชุมใหม่ในวันที่ 23 และ 24 มีนาคมเพื่อรับข้อมติที่ อีเอส-11/2 เพื่อย้ำคำแนะนำในข้อมติที่ อีเอส-11/1 และเรียกร้องให้มีการคุ้มครองพลเรือนอย่างเต็มที่ รวมทั้งบุคลากรมนุษยธรรม ผู้สื่อข่าวและบุคคลเปราะบาง และอีกครั้งในวันที่ 7 เมษายน เพื่อรับข้อมติที่ อีเอส-11/3 ซึ่งระงับสมาชิกภาพคณะมนตรีสิทธิมนุษยชนแห่งสหประชาชาติของรัสเซีย

## อ้างอิง

หมวดหมู่:สมัชชาใหญ่แห่งสหประชาชาติ
หมวดหมู่:การประชุมในปี พ.ศ. 2565
หมวดหมู่:การรุกรานยูเครนโดยรัสเซีย
แขวงสามเสนใน

**สามเสนใน** เป็นแขวงหนึ่งในพื้นที่เขตพญาไท กรุงเทพมหานคร

## ที่ตั้งและอาณาเขต
แขวงสามเสนในตั้งอยู่ทางทิศตะวันออกของเขตพญาไท มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติดต่อกับแขวงจอมพล (เขตจตุจักร) มีคลองบางซื่อเป็นเส้นแบ่งเขต
* **ทิศตะวันออก** ติดต่อกับแขวงรัชดาภิเษกและแขวงดินแดง (เขตดินแดง) มีถนนวิภาวดีรังสิตฟากตะวันออกเป็นเส้นแบ่งเขต
* **ทิศใต้** ติดต่อกับแขวงดินแดง (เขตดินแดง) แขวงมักกะสัน และแขวงถนนพญาไท (เขตราชเทวี) มีถนนดินแดงฟากใต้และคลองสามเสนเป็นเส้นแบ่งเขต
* **ทิศตะวันตก** ติดต่อกับแขวงพญาไท (เขตพญาไท) มีถนนพหลโยธินเป็นเส้นแบ่งเขต

## อ้างอิง

สามเสนใน
แขวงพญาไท

**พญาไท** เป็นแขวงหนึ่งในพื้นที่เขตพญาไท กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 และเป็นที่ตั้งสำนักงานเขตพญาไท

## ที่ตั้งและอาณาเขต
แขวงพญาไทตั้งอยู่ทางทิศตะวันตกของเขตพญาไท มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติดต่อกับแขวงจตุจักร (เขตจตุจักร) มีคลองบางซื่อเป็นเส้นแบ่งเขต
* **ทิศตะวันออก** ติดต่อกับแขวงสามเสนใน (เขตพญาไท) มีถนนพหลโยธินเป็นเส้นแบ่งเขต
* **ทิศใต้** ติดต่อกับแขวงถนนพญาไทและแขวงทุ่งพญาไท (เขตราชเทวี) มีคลองสามเสนเป็นเส้นแบ่งเขต
* **ทิศตะวันตก** ติดต่อกับแขวงถนนนครไชยศรี (เขตดุสิต) มีทางรถไฟสายเหนือเป็นเส้นแบ่งเขต

## อ้างอิง

พญาไท
วัดน้ำปาด

**วัดน้ำปาด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชมพู อำเภอเนินมะปราง จังหวัดพิษณุโลก

วัดน้ำปาดตั้งวัดเมื่อ พ.ศ. 2382 ปรากฏหลักฐานในแผนที่เมืองพิษณุโลก กรมแผนที่ได้จัดทำไว้เมื่อ พ.ศ. 2461 ได้ระบุวัดและตำแหน่งที่ตั้งวัดไว้ ชาวบ้านเรียกว่า **วัดเฉลียงงาม** เพราะบริเวณวัดมีต้นเฉลี่ยงงามอายุประมาณ 100 กว่าปี อยู่ในบริเวณที่ดินของวัด ชื่อนี้ปรากฏอยู่ในเอกสารหนังสือรับรองการทำประโยชน์ (น.ส.3 ก) เลขที่ 182 ออกวันที่ 16 มิถุนายน พ.ศ. 2520 แต่ผู้ให้ข้อมูลจึงเอาชื่อต้นไม้ดังกล่าวเป็นชื่อ "วัดเฉลียงงาม" แต่จริง ๆ แล้วเป็นวัดน้ำปาดกับวัดเฉลียงงามเป็นวัดเดียวกัน กรมศาสนาได้สำรวจและขึ้นทะเบียนที่ดินศาสนสมบัติเมื่อ พ.ศ. 2475 วัดได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2550

อุโบสถมหาอุดของวัดสร้างจากอิฐ ไม่ใช้เหล็ก ไม่มีเสา มีพระประธานรูปหล่อสำริด โดยรอบทั้งด้านในและด้านนอกมีจิตรกรรมซึ่งวาดโดยช่างพื้นบ้าน เป็นเรื่องราวการทำความดีความชั่ว ความเชื่อของชาวบ้านและวิถีชาวบ้านในยุคนั้น เช่น การทำบาปจะตกนรก ภาพรถไฟกรุงเทพเชียงใหม่ เป็นต้น ภาพน่าจะวาดในสมัยรัฐนิยม สมัยรัฐบาลจอมพลป.

## ระเบียงภาพ

Wat Nam Pat วัดน้ำปาด ตำบลชมพู อำเภอเนินมะปราง จังหวัดพิษณุโลก - img 01.jpg|ภายในอุโบสถกลังเดิมของวัดน้ำปาด
Wat Nam Pat วัดน้ำปาด ตำบลชมพู อำเภอเนินมะปราง จังหวัดพิษณุโลก - img 03.jpg|จิตรกรรมบนผนังภายนอกอุโบสถกลังเดิมของวัดน้ำปาด
Wat Nam Pat วัดน้ำปาด ตำบลชมพู อำเภอเนินมะปราง จังหวัดพิษณุโลก - img 04.jpg|จิตรกรรมบนผนังภายนอกอุโบสถกลังเดิมของวัดน้ำปาด
Wat Nam Pat วัดน้ำปาด ตำบลชมพู อำเภอเนินมะปราง จังหวัดพิษณุโลก - img 06.jpg|จิตรกรรมบนผนังภายนอกอุโบสถกลังเดิมของวัดน้ำปาด
Wat Nam Pat วัดน้ำปาด ตำบลชมพู อำเภอเนินมะปราง จังหวัดพิษณุโลก - img 07.jpg|จิตรกรรมบนผนังภายนอกอุโบสถกลังเดิมของวัดน้ำปาด
Wat Nam Pat วัดน้ำปาด ตำบลชมพู อำเภอเนินมะปราง จังหวัดพิษณุโลก - img 10.jpg|จิตรกรรมบนผนังภายนอกอุโบสถกลังเดิมของวัดน้ำปาด
Wat Nam Pat วัดน้ำปาด ตำบลชมพู อำเภอเนินมะปราง จังหวัดพิษณุโลก - img 11.jpg|จิตรกรรมบนผนังภายในอุโบสถกลังเดิมของวัดน้ำปาด
Wat Nam Pat วัดน้ำปาด ตำบลชมพู อำเภอเนินมะปราง จังหวัดพิษณุโลก - img 14.jpg|จิตรกรรมบนผนังภายในอุโบสถกลังเดิมของวัดน้ำปาด


## อ้างอิง

น้ำปาด
หมวดหมู่:โบราณสถานในจังหวัดพิษณุโลก
วัดบ้านมุง

**วัดบ้านมุง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านมุง อำเภอเนินมะปราง จังหวัดพิษณุโลก

วัดบ้านมุงตั้งวัดเมื่อ พ.ศ. 2379 ได้รับพระราชทานวิสุงคามสีมาเมื่อวันที่ 29 เมษายน พ.ศ. 2535

ภายในวัดมีถ้ำนางสิบสอง เป็นถ้ำหินปูนที่สามารถเดินทะลุถึงยอดเขาได้ จากเอกสารของนายสังวาล ศรีนวล ระบุว่า พระครูสถิตรัตนากร (หลวงตาแก้ว อมโร) เจ้าอาวาสวัดบ้านมุง เล่าให้ฟังว่า พระรถเป็นคนบ้านมุง เป็นโอรสของเจ้าเมืองขิง ส่วนนางเมรีเป็นยักษ์อยู่ฝั่งลาว ปัจจุบันสถานที่ที่เรียกว่าเมืองขิงนั้นอยู่ในบ้านมุง ชาวบ้านมุงมีความเชื่อว่าบรรพบุรุษของชาวบ้านมุงคือชาวลาวที่แตกทัพมาจากเวียงจันทน์ สมัยเจ้าอนุวงศ์ อพยพมาตั้งถิ่นฐานอยู่รอบนอกของบ้านมุง ต่อมาขาดแคลนน้ำในการทำเกษตรกรรม จึงย้ายขึ้นมาทางเหนือซึ่งคือบ้านมุง ภายหลังได้สร้างวัดเป็นศูนย์กลางชุมชน

บริเวณนี้ยังเป็นจุดชมค้างคาว เป็นค้างคาวหน้ายักษ์เล็กจมูกปุ่ม หรือชื่อวิทยาศาสตร์คือ Hipposideros halophyllus วงศ์ HIPPOSIDERIDAE นับล้านตัว

## อ้างอิง

บ้านมุง
วัดลำดวน (อำเภอเมืองหนองคาย)

**วัดลำดวน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำโขง ในตำบลในเมือง อำเภอเมืองหนองคาย จังหวัดหนองคาย

วัดลำดวนสร้างขึ้นเมื่อประมาณ พ.ศ. 2092 เดิมชื่อว่า **วัดดำดวน** หลักฐานที่ได้มาจากประวัติวัดศรีเมือง ซึ่งเขียนโดย พระธามไตรโลกาจารย์ (รักษ์ เรวโต) อดีตเจ้าอาวาสวัดศรีเมือง ต่อมาได้เปลี่ยนชื่อจากวัดดำดวนเป็น "วัดลำดวน" เพราะมีต้นลำดวนขนาดใหญ่อยู่บริเวณวัดด้านทิศใต้ของวัด (ปัจจุบันล้มต้นไปแล้ว) วัดได้รับพระราชทานวิสุงคามสีมาเมื่อวันที่ 16 มิถุนายน พ.ศ. 2549

ปูชนียวัตถุที่สำคัญ คือ *หลวงพ่อพระบุญคุ้ม* เป็นพระพุทธรูปขนาดใหญ่ สร้างด้วยคอนกรีตเสริมเหล็ก หน้าตักขนาด 9 เมตร มีความสูงจากพื้นดิน 13 เมตร หันหน้าไปยังฝั่งสาธารณรัฐประชาธิปไตยประชาชนลาว ประดิษฐานอยู่บนวิหารชั้นสอง ชั้นแรกของวิหารเป็นส่วนของวิหารประดิษฐาน *หลวงพ่อศิลาคำ* ชั้นที่สองบริเวณหลังคาวิหารเป็นที่ประดิษฐานขององค์หลวงพ่อพระบุญคุ้ม โดยบริเวณชั้นสองเป็นจุดชมวิว

วัดยังมี *เจดีย์ศรีสารพัดนึก* สร้างด้วยอิฐถือปูน ฐานเป็นรูปสี่เหลี่ยมย่อมุมไม้สิบสอง ลักษณะทรงระฆังคว่ำ ประเมินกันว่าน่าจะมีอายุไม่น้อยกว่า 200 ปี

## อ้างอิง

ลำดวน
หมวดหมู่:โบราณสถานในจังหวัดหนองคาย
เอฟเอคัพ รอบชิงชนะเลิศ 2022

**เอฟเอคัพ รอบชิงชนะเลิศ ปี 2022** เป็นรอบชิงชนะเลิศของเอฟเอคัพ ฤดูกาล 2021–22 ซึ่งจะจัดขึ้นในวันที่ 14 พฤษภาคม ค.ศ. 2022 ที่สนามกีฬาเวมบลีย์ในกรุงลอนดอน ประเทศอังกฤษ โดยจะเป็นการพบกันระหว่างเชลซีกับลิเวอร์พูล ซึ่งเป็นคู่ชิงชนะเลิศคู่เดียวกันกับในอีเอฟแอลคัพ 2022 นัดชิงชนะเลิศ นี่เป็นครั้งที่สองที่คู่ชิงชนะเลิศในอีเอฟแอลคัพและเอฟเอคัพเป็นคู่เดียวกัน หลังจากที่อาร์เซนอลและเชฟฟีลด์เวนส์เดย์เคยพบกันในนัดชิงชนะเลิศทั้งสองรายการใน ค.ศ. 1993 การแข่งขันนี้จัดโดยสมาคมฟุตบอลอังกฤษ (เอฟเอ) และเป็นรอบชิงชนะเลิศครั้งที่ 141 ของเอฟเอคัพ ซึ่งเป็นการแข่งขันฟุตบอลถ้วยที่เก่าแก่ที่สุดในโลก นัดนี้จะมีการถ่ายทอดสดทางโทรทัศน์ในสหราชอาณาจักรทางช่องฟรีทีวี BBC One และ ITV และจะถ่ายทอดสดสัญญาณเสียงวิทยุทาง BBC Radio 5 Live และ talkSPORT

ผู้ชนะจะได้สิทธิ์เข้ารอบสำหรับรอบแบ่งกลุ่มของ ยูฟ่ายูโรปาลีก ฤดูกาล 2022–23. พวกเขายังจะเผชิญหน้ากับทีมแชมเปียนส์ พรีเมียร์ลีก ฤดูกาล 2021–22 ใน เอฟเอคอมมิวนิตีชีลด์ 2022, เว้นแต่ทีมที่จะเป็นแชมป์, ซึ่งทีมที่แพ้จะเจอกับทีมแชมป์พรีเมียร์ลีก. ทีมที่ชนะควรอยู่ในพื้นที่ห้าอันดับแรกของ พรีเมียร์ลีก ฤดูกาล 2021–22, อันดับ ยูโรปาลีก จะตกอยู่กับทีมอันดับที่หก พรีเมียร์ลีก.

## เส้นทางสู่นัดชิงชนะเลิศ

### เชลซี



ในฐานะทีมจากพรีเมียร์ลีก, เชลซีเข้าสู่การแข่งขันในรอบที่สาม. พวกเขาเอาชนะเชสเตอร์ฟีลด์ที่ บ้าน ในรอบที่สาม.

พวกเขาเอาชนะ พลีมัท อาร์ไกล์ ที่ บ้าน ในรอบที่สี่. พวกเขาเอาชนะลูตัน ออกไปเยือนในรอบที่ห้า. พวกเขาเอาชนะมิดเดิลส์เบรอที่ สนามกีฬาริเวอร์ไซด์ ในรอบก่อนรองชนะเลิศ. ที่สนามกลาง สนามกีฬาเวมบลีย์, เชลซีชนะคริสตัล พาเลซในรอบรองชนะเลิศ.

### ลิเวอร์พูล



ในฐานะทีมจากพรีเมียร์ลีก, ลิเวอร์พูลเข้าสู่การแข่งขันในรอบที่สาม. พวกเขาเอาชนะชรูส์บรีทาวน์ที่ แอนฟีลด์, สนามเหย้าของพวกเขา, ในรอบที่สาม. ในรอบที่สี่, พวกเขาเอาชนะคาร์ดิฟฟ์ซิตี 3-1. พวกเขาเอาชนะนอริชซิตีก็ยังอยู่ในบ้านในรอบที่ห้า. พวกเขาเอาชนะนอตทิงแฮมฟอเรสต์ที่ ซิตีกราวด์ ในรอบก่อนรองชนะเลิศ. ก่อนจะเอาชนะ แมนเชสเตอร์ซิตี ที่สนามกีฬาเวมบลีย์.

## แมตช์
### รายละเอียด



### สถิติ

## หมายเหตุ

## อ้างอิง

รอบชิงชนะเลิศ
2022
หมวดหมู่:นัดการแข่งขันของสโมสรฟุตบอลเชลซี
หมวดหมู่:นัดการแข่งขันของสโมสรฟุตบอลลิเวอร์พูล
วัดลำดวน (อำเภอท่าบ่อ)

**วัดลำดวน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านเดื่อ อำเภอท่าบ่อ จังหวัดหนองคาย

วัดลำดวนตั้งวัดเมื่อ พ.ศ. 2325 ตั้งอยู่ห่างจากลำน้ำห้วยเสียวห่างออกมาทางด้านทิศตะวันตก ประมาณ 200 เมตร ตามประวัติวัดกล่าวว่า เดิมชื่อ **วัดบ้านเดื่อ** ได้รับพระราชทานวิสุงคามสีมาเมื่อ พ.ศ. 2412 

จากการสอบถามเจ้าอาวาสวัดลำดวน กล่าวว่า เดิมเป็นฐานอาคารก่อด้วยอิฐดินเผาหลังคาเครื่องไม้มุงกระเบื้องดินเผา ต่อมาทำการรื้อออกทั้งหมด แล้วทำการสร้างอาคารอุโบสถหลังใหม่แทนหลังเดิม ดังปรากฏหลักฐานในปัจจุบัน ห่างจากอุโบสถออกมาทางด้านทิศตะวันตกประมาณ 100 เมตร มีบ่อน้ำช่วงบนกรุอิฐดินเผา ส่วนช่วงล่างกรุด้วยศิลาแลง 1 บ่อ ขนาดเส้นผ่านศูนย์กลาง 1.50 เมตร วัดได้รับพระราชทานวิสุงคามสีมาครั้งหลังเมื่อวันที่ 27 กุมภาพันธ์ พ.ศ. 2547

## อ้างอิง

ลำดวน
หมวดหมู่:โบราณสถานในจังหวัดหนองคาย
วัดมโนภิรมย์

**วัดมโนภิรมย์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำโขงบริเวณปากห้วยชะโนด ในตำบลชะโนด อำเภอหว้านใหญ่ จังหวัดมุกดาหาร

## ประวัติ
วัดมโนภิรมย์ จากบันทึกระบุว่าสร้างเมื่อ พ.ศ. 2230 มีโบราณสถานที่สำคัญคือ วิหารสร้างเมื่อ พ.ศ. 2296 โดยช่างชื่อ อาจารย์โชติ อาจารย์ขะ และอาจารย์โมข ช่างมาจากเวียงจันทน์ อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2440 ได้รับพระราชทานวิสุงคามสีมาเมื่อ พ.ศ. 2445 กรมศิลปากรได้ขึ้นทะเบียนเป็นโบราณสถานเมื่อ พ.ศ. 2525 

## เสนาสนะ
วิหารหรือสิม มีลักษณะเป็นอาคารขนาดใหญ่ก่ออิฐถือปูน มีหลังคาชั้นเดียวเดิมมุงกระเบื้องดินเผา มีหน้าจั่วแหลมชันและงอนขึ้นมีซุ้มประตูด้านหน้าหนึ่งซุ้ม ประดับประดาด้วยลายปูนปั้นอันวิจิตรตระการตา ด้านนอกทั้งสองข้างของซุ้มประตูเขียนภาพจิตรกรรมฝาผนังเรื่องราวชีวิตผู้คนในสังคมอีสานสมัยโบราณ ปัจจุบันลบเลือนจนแทบมองไม่เห็นแล้ว รอบวิหารทั้งสองข้างมีคันทวยที่ใหญ่มากค้ำตั้งแต่ฐานวิหารไปจนถึงชายคา คันทวยดังกล่าวทำด้วยไม้แกะสลักและลงสีด้วยลวดลายง่าย ๆ จากฝีมือช่างชาวบ้าน แต่ก็มีความสวยงามแบบศิลปะอีสาน ซึ่งคาดว่าทำขึ้นในสมัยหลัง ด้านหน้าวิหารมีบันไดสามด้าน ซี่งด้านข้างทั้งสองทำเป็นรูปจระเข้ ส่วนบันไดตรงหน้าประตูวิหารนั้นทำเป็นรูปสัตว์ในเทพนิยายมีตัว เป็นมังกรหัวเป็นยักษ์หมอบเฝ้าอยู่คู่หนึ่ง ด้านบนส่วนหน้าของวิหารเป็นไม้แกะสลักลวดลายลงรักปิดทองประดับด้วยกระจกบ้าง เขียนสีบ้าง ถึงแม้กระจกและทองดังกล่าวจะหลุดออกไปเกือบหมดแล้วก็ตาม ภายในวิหารประดิษฐานพระประธาน ชื่อว่า พระประทาย หรือ พระองค์หลวง ศิลปะลาว เป็นพระพุทธรูปนาคปางมารวิชัย และภายในวิหารยังมีวัตถุโบราณอื่น ๆ อีกมากมาย

ศาลาการเปรียญ เป็นอาคารโถงชั้นเดียวยกพื้นเตี้ย ๆ ไม่มีใต้ถุน ก่ออิฐถือปูน มีแผนผังเป็นรูปสี่เหลี่ยมผืนผ้า วางตัวตามแนวทิศตะวันออก-ตะวันตก หันหน้าไปทางทิศตะวันตก ภายในอาคารด้านทิศตะวันออกยกพื้นเป็นอาสนะสงฆ์และแท่นพระประธาน ก่อผนังปิดทึบ ส่วนหลังคาเป็นเครื่องไม้ทรงจั่ว 2 ชั้น ทำปีกยื่นคลุมตัวอาคารทั้ง 4 ด้าน มุงกระเบื้องดินเผา ไม่มีเครื่องประดับส่วนหลังคา หอสวดมนต์ กว้าง 10 เมตร ยาว 20 เมตร สร้างเมื่อ พ.ศ. 2296 เป็นอาคารคอนกรีต กุฏิสงฆ่ จำนวน 1 หลัง เป็นอาคารไม้ และศาลาอเนกประสงค์ กว้าง 6 เมตร ยาว 8 เมตร สร้าง เมื่อ พ.ศ. 2511 เป็นอาคารไม้

## รายนามเจ้าอาวาส
* พระบุญ
* พระลัง
* พระบุ
* พระแพง
* พระพรหม
* พระสังข์
* พระลัง
* พระจันทร์
* พระคูณ
* พระขาว
* พระมา
* พระชู
* พระหมุน
* พระอินทร์
* พระกัณหา
* พระล้ำ
* พระปรีชา โกวิโท
* พระผดุง
* พระจำปา
* พระคำต้น
* พระบรรทม
* พระสมนีก กันตะสีโล 
* พระหมุน สิริจันโท 
* พระพัด พุทธะญาโณ 

## อ้างอิง

มโนภิรมย์
หมวดหมู่:โบราณสถานในจังหวัดมุกดาหาร
ปราสาทบ้านปราสาท (อำเภอด่านขุนทด)

**ปราสาทบ้านปราสาท** เป็นโบราณสถาน พบร่องรอยของปราสาทเหลือแต่ฐาน ทำด้วยหินศิลาแลง ที่ตั้งเป็นเนินมีลำห้วยปราสาทน้อยไหลผ่านทางทิศตะวันตกของปราสาท เมื่อปี 2532 ทางราชการได้ออกโฉนดให้แก่ชาวบ้านและได้กั้นเขตที่ตั้งปราสาทไว้ 20 ไร่ ที่ไม่ได้ออกโฉนด

เคยขุดพบพระพุทธรูปศิลาแลง 5 องค์ เก็บรักษาไว้ที่วัดบ้านปราสาท ปัจจุบันไว้ฐานปราสาทเป็นหลุมเป้นบ่อเพราะมีคนมาลักลอบขุดหาของเก่าบริเวณปราสาทมีต้นไม้ขึ้นและชาวบ้านก็ไถทำเป็นที่นาด้วย

## การขึ้นทะเบียนโบราณสถาน
กรมศิลปากรได้ประกาศขึ้นทะเบียนโบราณสถาน โบราณสถานปราสาทบ้านปราสาท ตำบลหินดาด อำเภอด่านขุนทด จังหวัดนครราชสีมา โดยประกาศในราชกิจจานุเบกษา เล่มที่ 115 ตอนพิเศษ 83 ง วันที่ 21 กันยายน พ.ศ.2541 ประกาศ ณ วันที่ 10 เมษายน พ.ศ.2541  มีเนื้อที่ 26 ไร่ 3 งาน 69 ตารางวา

## ที่ตั้ง
ปราสาทบ้านปราสาท ตั้งอยู่ที่ด้านทิศตะวันออกเฉียงเหนือของหมู่บ้านปราสาท ตำบลหินดาด อำเภอด่านขุนทด จังหวัดนครราชสีมา และอยู่ห่างจากตัวจังหวัดนครราชสีมา 82 กิโลเมตร

## อ้างอิง

หมวดหมู่:โบราณสถานในจังหวัดนครราชสีมา
หมวดหมู่:สิ่งก่อสร้างในอำเภอด่านขุนทด
รายชื่อผู้ชนะชาร์ตอินกีกาโย (ค.ศ. 2022)

[thumb|[ไอเดิล (ในภาพ) ชนะด้วยเพลง "Tomboy" และมีคะแนนสูงสุดในปี 2022 ด้วยคะแนน 9,648 คะแนน ในการออกอากาศวันที่ 3 เมษายน ซิงเกิล "Tomboy" และ "Nxde" ของพวกเธอได้รับ Triple Crowns ทั้งคู่]]

ชาร์ต*[[อินกีกาโย]]* เป็นรายการชาร์ตเพลงของเอสบีเอสที่มอบรางวัลให้กับซิงเกิลที่มีประสิทธิภาพดีที่สุดประจำสัปดาห์ในเกาหลีใต้ โดยการจัดอันดับคำนวณจากการให้บริการเพลงออนไลน์ในประเทศ (55%), โซเชียลมีเดียผ่านยูทูบ (30%), ยอดขายอัลบั้ม (10%), โหวตขณะออกทอดสด (10%), โหวตล่วงหน้า (5%) และการโหวตแบบเรียลไทม์ผ่านแอพมือถือ Starpass (5%)

ในปี 2022 มี 20 ซิงเกิลที่ได้อันดับที่หนึ่งในชาร์ตและ 15 ศิลปินได้รับรางวัลสำหรับความสำเร็จนี้ และมี 11 เพลงที่ได้รับถ้วยรางวัลสามสัปดาห์และได้รับ Triple Crown ได้แก่ "Eleven" และ "Love Dive" โดยไอฟ์ "INVU" โดยแทย็อน "Still Life" โดยบิกแบง "That That" โดยไซ "Tomboy" และ "Nxde" โดยไอเดิล "Pop!" โดยนาย็อน "Pink Venom" และ "Shut Down" โดยแบล็กพิงก์ และ "Event Horizon" โดยยุนฮา

## ประวัติชาร์ต
[thumb|200px|right|[ไอฟ์ *(ในภาพ)* ได้รับถ้วยรางวัล *อินกีกาโย* และ Triple Crown ครั้งแรก ด้วยเพลง "Eleven" สมาชิกยูจิน (*คนที่สามจากขวา*) เป็นผู้ดำเนินรายการร่วมของรายการจนถึงเดือนมีนาคม 2022]]

[thumb|200px|right|[นิวจีนส์ *(ในภาพ)* ได้รับรางวัล*อินกีกาโย* เป็นครั้งแรกด้วยเพลง "Attention"]]
[thumb|150px|[Younha|ยุนฮา (*ในภาพ*) ชนะรางวัลรายการเพลงครั้งแรกตั้งแต่ปี ค.ศ. 2007 และได้รับ Triple Crown รายการ*อินกีกาโย* ครั้งแรกด้วยเพลง "Event Horizon"]]

## อ้างอิง

หมวดหมู่:ดนตรีเกาหลีใต้ในปี พ.ศ. 2565
เกาหลีใต้ อินกีกาโย
หมวดหมู่:รายชื่อเพลงอันดับที่ 1 ของเกาหลีใต้
อินดัสทรีเบบี

"**อินดัสทรีเบบี**" () เป็นเพลงของแร็ปเปอร์ชาวอเมริกัน ลิลนาสเอ็กซ์ และแจ็ก ฮาร์โลว์ ออกจำหน่ายเมื่อวันที่ 23 กรกฎาคม ค.ศ. 2021 ผ่านสังกัดโคลัมเบียเรเคิดส์ เพลงผลิตโดยแร็ปเปอร์ชาวอเมริกันและโปรดิวเซอร์เพลง คานเย เวสต์ ร่วมกับเทกอะเดย์ทริป เป็นซิงเกิลที่สามจากสตูดิโออัลบั้มเปิดตัว *[[มอนเตโร (อัลบั้ม)|มอนเตโร]]* (2021) เพลงเปิดตัวที่อันดับสองบน''บิลบอร์ด'' ฮอต 100 ในสัปดาห์ของวันที่ 7 สิงหาคม ค.ศ. 2021 และกลายเป็นซิงเกิลที่สามของลิลนาสเอ็กซ์และซิงเกิลแรกของฮาร์โลว์ที่ติดอันดับหนึ่งบนชาร์ตนี้ในสัปดาห์ของวันที่ 23 ตุลาคม ค.ศ. 2021 เมื่อวันที่ 9 ตุลาคม ค.ศ. 2021 ได้มีการเผยแพร่รูปแบบเพิ่มเติมตามมา โดยมีท่อนสั้น ๆ ของลิลนาสเอ็กซ์ในช่วงท้ายเพลง

"อินดัสทรีเบบี" ได้รับการเสนอชื่อเข้าชิงรางวัลการร่วมงานเพลงร้องหรือแร็ปยอดเยี่ยมที่งานประกาศรางวัลแกรมมีครั้งที่ 64

## การตอบรับ

## อ้างอิง

หมวดหมู่:เพลงในปี พ.ศ. 2564
หมวดหมู่:ซิงเกิลในปี พ.ศ. 2564
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในประเทศนิวซีแลนด์
หมวดหมู่:ซิงเกิลในสังกัดโคลัมเบียเรเคิดส์
รักวุ่นวาย ยัยตัวป่วน

**รักวุ่นวาย ยัยตัวป่วน** () เป็นละครโทรทัศน์ไทยแนวโรแมนติกคอมเมดี โดยบริษัท เซ็นจูรี่ ยูยู จากการกำกับของ ยรรยง คุรุอังกูร และ ฐานิกา เจนเจษฎา นำแสดงโดย ธนันต์ธรญ์ นีระสิงห์, อารักษ์ อมรศุภศิริ, มาลินี โคทส์, และ ณัฏฐ์ กิจจริต ออกอากาศทางช่อง 3 เอชดี ทุกวันศุกร์และวันเสาร์ ตั้งแต่ 27 สิงหาคม ถึง 13 พฤศจิกายน พ.ศ. 2564

## นักแสดง
* ธนันต์ธรญ์ นีระสิงห์ รับบทเป็น พลอยไพลิน
* อารักษ์ อมรศุภศิริ รับบทเป็น กวินทร์
* มาลินี โคทส์ รับบทเป็น รัญดา
* ณัฏฐ์ กิจจริต รับบทเป็น ตุลา/ซี

## อ้างอิง

หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ไทยแนวสุขนาฏกรรมจินตนิยม